Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 28 มี.ค.66
Daily Focus-บล.ฟินันเซีย ไซรัส ประจำวันที่ 28 มี.ค.66
28 มี.ค. 2566

บล.ฟินันเซีย ไซรัส แนวโน้มตลาดวันนี้ (28 มี.ค.66) คาด SET แกว่งตัว Sideways to Sideways Up ในกรอบ 1,585-1,600 จุด บรรยากาศการลงทุนเป็นบวกมากขึ้นเล็กน้อยหลังตลาดทยอยคลายกังวลต่อปัญหาภาคธนาคารในสหรัฐฯ หลัง First Citizens BancShares บรรลุข้อตกลงซื้อ SVB จาก FDIC ขณะที่ราคาน้ำมันดิบ Brent ฟื้นตัวแรงกว่า 3% สะท้อนปัจจัยบวกดังกล่าว รวมถึงตุรกีที่หยุดสูบน้ำมันผ่านท่อจากภูมิภาค Kurdistan ของอิรักราว 4.5 แสนบาร์เรลต่อวันหรือราว 0.5% ของ Supply ทั่วโลก ทำให้วันนี้กลุ่มธนาคารและพลังงานต้นน้ำคาดว่าจะหนุนตลาด
อย่างไรก็ตามโฟกัสหลักยังคงอยู่ที่ทิศทางเงินเฟ้อในสหรัฐฯและยุโรปว่าจะปรับตัวลงได้เร็วมากน้อยเพียงใด รวมถึงอัตราดอกเบี้ยที่ยังอยู่ในระดับสูงที่จะเริ่มส่งผลกระทบต่อเศรษฐกิจโดยเฉพาะในไตรมาส 2/66 ถึงครึ่งหลังปี 66 ส่วนปัจจัยในประเทศให้ติดตามการประชุมกนง.วันพุธโดยเฉพาะประมาณการเศรษฐกิจและการส่งสัญญาณต่อทิศทางเงินเฟ้อและดอกเบี้ยที่คาดว่าจะใกล้แตะระดับสูงสุดแล้ว
โดยมองจังหวะการพักฐานของดัชนีเข้าหากรอบ 1,500-1,550 จุด ยังเป็นระดับที่น่าสนใจในการทยอยสะสมหุ้นพื้นฐาน ยังคงเน้นหุ้น Domestic/Reopening Play มากกว่า Global Play ได้แก่ ค้าปลีก ท่องเที่ยว การแพทย์ อาหารเครื่องดื่ม โรงไฟฟ้า โดยได้อานิสงส์จากเศรษฐกิจในประเทศที่ทยอยฟื้นตัวรวมถึง Catalyst จากการหากเสียงเลือกตั้ง
กลยุทธ์ : ทยอยสะสมหุ้นเพิ่มในช่วงปรับฐาน ยังเน้นหุ้น Domestic Play
หุ้นเด่นเดือน มี.ค. :  ASW, BEYOND, CPN, M, NSL